पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के संक्रमण को बढ़ने से रोकने के लिए जिले में महामारी रेड अलर्ट-जन अनुशासन पखवाड़ा मनाया जा रहा है। इसके तहत मुख्यमंत्री ने कोरोना वायरस संक्रमण को बढ़ने से रोकने के लिए आमजन से फिलहाल शादियों को स्थगित करने की अपील की है।मुख्यमंत्री की अपील एवं कलेक्टर की मॉनिटरिंग का असर जिले में लगातार दिखाई दे रहा है। गत दिवस लगभग दो दर्जन लोगों ने आगे बढकर अपने पुत्र-पुत्रियों की शादियों के कार्यक्रम स्थगित कर दिए।
इंसीडेंट कमांडर एवं उपजिला मजिस्ट्रेट कपिल शर्मा ने बताया कि स्थानीय प्रशासन की अपील पर पहल करते हुए कमलाकर शर्मा पुत्र कन्हैया लाल शर्मा निवासी खिलचीपुर ने अपने पुत्र प्रभाकर की 7 मई 2021 को होने वाली शादी को कोरोना वायरस संक्रमण के बढ़ने की संभावना के मद्देनजर स्थगित कर दिया है। कमलाकर शर्मा के इस कार्य के लिए उपखंड प्रशासन सवाई माधोपुर ने सराहना की और उन्हें प्रशंसा-पत्र भी दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn